Devon

Devon ialah nama bagi satu tempoh dan sistem geologi pada era Paleozoik di bawah eon Fanerozoik, merangkumi 60.3 juta tahun bermula dari penghujung tempoh Silur pada  juta tahun dahulu (jtd), sehingga ke permulaan tempoh Karbon yang seterusnya pada  jtd. Ia dinamakan sempena Devon, England Barat Daya, yang merupakan tempat paling awal munculnya batu-batuan dari tempoh ini dan kemudian dikaji.

Percambahan evolusi pertama hidupan di daratan berlaku semasa tempoh Devon, apabila tumbuhan daratan berspora bebas (pteridofit) mula merebak di tanah kering, membentuk hutan arang batu yang meliputi benua secara meluas. Menjelang pertengahan tempoh Devon, beberapa kumpulan tumbuhan pembuluh telah mengevolusi daun benar dan akar benarnya, dan pada penghujung tempoh tersebut tumbuhan berbiji pertama (pteridospermatofit) muncul. Proses evolusi dan pengkolonialan yang pesat, yang telah bermula semasa zaman Silur, dikenali sebagai Revolusi Terestrial Silur-Devon. Haiwan darat yang terawal, kebanyakannya artropoda seperti miriapoda, araknida dan heksapoda, juga mantap kemandiriannya pada awal tempoh ini, selepas memulakan pengkolonialan daratan sekurang-kurangnya bermula zaman Ordovisi.

Ikan, terutamanya ikan rahang, mencapai kepelbagaian yang besar pada masa ini, menyebabkan tempoh Devon sering digelar sebagai Zaman Ikan. Plakoderma berperisai mula mendominasi hampir setiap persekitaran akuatik yang diketahui. Di kawasan lautan, jenis-jenis ikan rawan seperti jerung primitif menjadi lebih banyak berbanding pada tempoh Silur dan tempoh Ordovisi Akhir. Tetrapodomorfa, yang termasuk nenek moyang semua vertebrata berkaki empat (iaitu tetrapoda), mula bercambar keluar daripada ikan bersirip cuping air tawar apabila sirip dada dan pelvisnya yang lebih tegap dan berotot berkembang secara beransur-ansur menjadi anggota badan depan dan belakang, walaupun mereka belum mantap sepenuhnya untuk hidup di darat sehingga tempoh Karbon Akhir.

Amonit pertama, yang merupakan salah satu subkelas moluska sefalopod, muncul. Trilobit, brakiopoda dan terumbu karang yang besar masih biasa wujud pada zaman Devon. Kepupusan Devon Akhir yang bermula kira-kira 375 jtd menjejaskan kehidupan marin dengan teruk, sehingga membunuh kebanyakan sistem terumbu, kebanyakan ikan tanpa rahang, separuh daripada semua plakoderma, dan hampir semua trilobit kecuali beberapa spesies dari order Proetida. Kepupusan paling akhir yang dikenali sebagai krisis Hangenberg berlaku pada sekitar 359 jtd, seterusnya memberi kesan kepada ekosistem dan melengkapkan kepupusan semua terumbu bunga karang kalsit dan plakoderma.

Palaeogeografi Devon didominasi oleh benua besar Gondwana di selatan, benua kecil Siberia di utara, dan benua Laurusia bersaiz sederhana di timur. Peristiwa tektonik utama termasuk penutupan Lautan Reik, pemisahan plat China Selatan dari Gondwana, dan pengembangan Lautan Paleo-Tethys. Tempoh Devon ini mengalami beberapa peristiwa major pembinaan gunung sewaktu Laurusia dan Gondwana menghampiri; dan hal ini termasuk Orogeni Akadia di Amerika Utara dan permulaan Orogeni Variska di Eropah. Perlanggaran awal ini mendahului pembentukan superbenua tunggal Pangea pada era Paleozoik Akhir.

Pembahagian
Tempoh Devon secara formal terbahagi kepada bahagian kecil Awal, Tengah dan Akhir. Batuan berpadanan dengan epok-epok tersebut pula dikategorikan kepada bahagian Bawah, Tengah, Atas di bawah Sistem Devon.

Devon Awal
Epok Devon Awal menjangkau bermula  sehingga ke  jtd. Ia bermula dengan Peringkat Lochkovian dari  sehingga ke  jtd, yang kemudian diikuti dengan Peringkat Pragian dari  sehingga ke  jtd, dan kemudian bersambung dengan Peringkat Emsian, yang berakhir sehingga permulaan Epok Devon Tengah,  jtd.
Pada waktu ini, amonoid pertama muncul, yang bersanad dari nautiloid baktritoid. Amonoid pada masa ini adalah ringkas dan berbeza sedikit berbanding padanan nautiloid yang dibandingkan. Amonoid tersebut terkumpul di bawah order Agoniatitida, yang pada epok kemudiannya berevolusi menjadi order amonoid baharu, seperti Goniatitida dan Clymeniida. Kelas moluska sefalopoda ini mendominasi fauna lautan sehingga ke permulaan Era Mesozoik.

Devon Tengah
Epok Devon Tengah terdiri daripada dua bahagian kecil: yang pertama ialah Peringkat Eifelian, yang kedua ialah Peringkat Givetian  jtd. Pada ketika ini ikan agnatha yang tiada rahang mula berkurangan kepelbagaiannya di persekitaran air tawar serta persekitaran lautan disebabkan perubahan persekitaran yang mendadah serta peningkatan persaingan, pemangsa dan kepelbagaian ikan berahang. Kawasan perairan yang cetek, panas dan kekurangan oksigen pada tasik dalam benua pada tempoh Devon pula dikelilingi tumbuhan primitif, dan menyediakan persekitaran yang diperlukan untuk beberapa jenis ikan kuno untuk berevolusi beberapa ciri-ciri penting seperti peparu yang matang fungsinya, serta keupayaan untuk merangkak keluar dari air ke daratan untuk masa yang singkat.

Devon Akhir
Akhirnya, epok Devon Akhir bermula dengan Peringkat Frasnian dari  ke  jtd, yakni sewaktu hutan pertama mula terbentuk di daratan. Tetrapoda pertama muncul dalam rekod fosil pada Peringkat Famennian yang seterusnya, dengan permulaan dan pengakhiran peringkat tersebut ditandakan dengan peristiwa kepupusan. Perkara ini berlangsung sehingga ke akhir tempoh Devon pada  jtd.

 Rujukan 

 Pautan luar 


  – site introduces the Devonian